# data[].attributes.body
1. Espais diferenciats i organitzats on l'alumnat i el professorat assumeix rols i accions diverses i on es poden desenvolupar diferents metodologies (treball cooperatiu, treball més individual...). Exemple: la part central on es veuen taules en forma d'U es pot utilitzar per compartir amb els altres projectes o treballs grupals. La part dels sofàs pot desenvolupar un clima més distès on l'alumnat pot fer una ullada als recursos bibliogràfics en forma de llibre que hi ha a les estanteries de l'aula i decidir quines fonts utilitzar en la seva recerca.

2. Amplitud i espais flexibles: l'aula és força àmplia i les taules i cadires permeten modificar ràpidament l'espai i per exemple, la part de les taules en forma d'U es poden modificar formant altres organitzacions de l'alumnat (taules de 4, de 2,...).

3. Materials/recursos a l'abast: llibres, portàtils, pantalla interactiva.

4. Lluminositat: El fet que tingui moltes finestres fa que l'espai sigui lluminós, per tant s'estalvia energia i l'alumnat i el professorat es pot sentir més a gust treballant.

5. Participació de les famílies: l'espai és suficientment ampli com perquè les famílies puguin ajudar l'alumnat a desenvolupar certes parts dels projectes.

# data[].attributes.body
Aquest curs soc tutora d’un grup de primer d’ESO de l’institut Torre Roja de Viladecans. A més soc professora de biologia.

Les meves expectatives envers aquesta formació és poder compartir estratègies i punts de vista sobre les múltiples opcions de distribució i organització de l’aula de què disposem. Alhora, m'agradaria ampliar els coneixements envers diferents recursos digitals i metodologies que afavoreixin l'aprenentatge.

Finalment, m’agradaria poder conèixer noves metodologies d’aprenentatge actiu on l’alumnat sigui realment partícip del seu propi procés.

# data[].attributes.body
Centre de titularitat pública, situat a la ciutat de Viladecans. S'imparteixen estudis d'ESO, Batxillerat, Cicles, PFI i IFE.

Característiques generals:

Claustre d'uns 100 professors/es.

Espais amplis, diferenciats: biblioteca, aules d'informàtica, 4 espais exteriors, sala d'actes (SUM), etc.

Recursos tecnològics en cada aula: Pantalles digitals, equips de so, 1 portàtil per cada alumne i professor/a.

Metodologies que es desenvolupen: Codocència i es comença a introduir el treball per projectes en algunes optatives.

# data[].attributes.body
Aula 1r ESO A

L'aula que he escollit és l'aula de 1r ESO A on imparteixo la major part de les meves classes.

Com a punts forts m'agradaria destacar que és una aula força lluminosa i bastant gran com per poder fer diverses organitzacions de les taules i cadires. A més, disposa de pantalles interactives, que han posat fa poc, i una pissarra tradicional que està en procés de canvi per una de blanca. Alhora, cada alumne disposa d'un portàtil. El fet que tant l'aula com l'alumnat disposi de recursos digitals, permet implementar metodologies inclusives (Disseny Universal per a l'Aprenentatge).

Al contrari, la distribució de l'aula no ajuda al treball cooperatiu, ja que l'alumnat està situat per parelles. Una proposta de millora podria ser col·locar les taules de 4 en 4, en forma de U tal com mostra la següent imatge, per tal d'afavorir el treball en equip i compartir amb els altres.

# data[].attributes.headline
4. Equip d'innovació i proposta de prioritats

# data[].attributes.subject
4. Equip d'innovació i proposta de prioritats

# data[].attributes.body
L'equip d'innovació del centre està poc consolidat. Es preveu que de cara a anys futurs aquest equip estigui més consolidat i pugui desenvolupar iniciatives com la creació d'aules futur.

Proposta de prioritats:

1. Espais i aules del futur (mínim 1-2) per promoure el treball cooperatiu, la reflexió i debat conjunt.
2. Reducció de ràtios i augmentar codocències, no només en les matèries instrumentals.
3. Increment de les hores de coordinació entre docents per tal de millorar la codocència al centre.
4. Més acords entre l'equip docent per dur a terme activitats i projectes innovadors.
5. Incloure projectes i activitats més competencials en les diferents matèries i realitzar més sortides a l'exterior i a l'entorn proper, per tal d'aplicar més competències i aprenentatges.
6. Augment de recursos materials i tecnològics per tal de promoure el treball en equip i l'autonomia (mobiliari mòbil).

# data[].attributes.body
Per tal d'introduir de forma progressiva les metodologies triades a continuació en el centre, considero rellevant introduir un canvi real en el rol docent, centrat en l'acompanyament de l'alumne i les famílies i en el desenvolupament de la codocència.

-ABP (Aprenentatge Basat en Projectes): El fet de treballar per projectes ofereix a l'alumnat una millor personalització de l'aprenentatge (Disseny Universal per a l'Aprenentatge) i diverses formes de treballar (parelles, de forma cooperativa, etc), que són necessàries en l'actual societat. Tot i això, cal tenir en compte alguns dels reptes d'aquesta metodologia:

*IMPLICACIÓ PER PART DE L'EQUIP DOCENT!
*TEMPS I RECURSOS!
*ESPAIS DE COORDINACIÓ ORGANITZATS!
*MOMENTS D'OBSERVACIÓ A ALTRES MESTRES I INTERCANVI D'ESTRATÈGIES I EINES! (incloent altres centres que estiguin desenvolupant aquesta metodologia).

-Aprenentatge al llarg de la vida: És molt important per aconseguir alumnes motivats i competents. Un exemple del desenvolupament d'aquest punt, és la digitalització de l'alumnat, coneixement de l'ús real i funcional de cadascuna de les eines bàsiques que podran ser útils en el seu dia a dia (Excel, word...). El centre on treballo porta tres anys apostant per un projecte anomenat "Excellence", el qual té com a objectiu prioritari vincular el món laboral a cadascuna de les matèries (professions i possibles camins professionals i acadèmics per accedir-hi).

-Aprenentatge basat en núvol: És fonamental per crear un entorn virtual d'aprenentatge que permeti organitzat les tasques i aprenentatges de les diferents matèries en un espai comú (Classroom, Moodle, drive...). Per tant, promoure-ho des d'alguna matèria com Tecnologia o Tutoria ajuda a començar a organitzar i empoderar l'alumnat per començar a desenvolupar-se en aquest espai.

-Avaluació: L'avaluació s'ha d'intentar entendre com una eina necessària per col·locar l'alumne en el centre del procés d'aprenentatge, gràcies a la qual pot prendre consciència del punt en què es troba i pot prendre les seves pròpies decisions. L'autoavaluació i la coavaluació són dos tipus d'avaluació que seria interessant poder-les posar en pràctica en aquestes metodologies actives i en les aules del futur per tal de fer l'alumnat conscient dels errors i de les potencialitats i poder ajudar-los a pensar estratègies útils per ells/elles i que puguin emprar per millorar i progressar.

-Aprenentatge informal: Oferir un espai més informal a l'alumnat afavoreix la proximitat i la vinculació. Alhora, facilita posar en pràctica certs coneixements i habilitats (aplicació real de l'aprenentatge).

-Implicació de les famílies: Obrir els processos d'ensenyament-aprenentatge a les famílies pot ser molt interessant, ja que d'aquesta manera participen en l'aprenentatge i educació dels seus fills i filles, tot aportant un espai de construcció conjunta i promovent l'esperit de comunitat.

Reptes a tenir en compte:
1. Coordinació família-alumne-docent-centre.
2. Evitar la sobreprotecció: fer un acompanyament.

# data[].attributes.body
"Metodologies actives, un problema o una oportunitat?"
Aquest és un interrogant que sorgeix moltes vegades entre companys/es en el meu centre. Considero que el fet de treballar de forma tradicional com a metodologia habitual ha estat prou còmode pel fet de no haver-nos de preocupar per fer les classes de forma més creativa o ajustada a les necessitats que presenta l'alumnat, però la realitat és que la societat va cambiant i l'alumnat és divers i mostra diferents potencialitats que cal ajudar-los a desenvolupar. Per tant, considero que cal introduir canvis, per petits que siguin, per poder crear projectes i tasques innovadores que amb el treball col·laboratiu conjunt amb d'altres docents en realitat ens estalviaríem feina i l'aprenentatge seria més significatiu.

"Aules del futur, fantasia o realitat?"
Oferir espais que s'ajustin al màxim a la realitat on interactuen i interactuaran els alumnes en un futur, és essencial per promoure una educació realista i que proporcioni diversitat d'oportunitats d'aprenentatge i participació per tothom. Disposar de televisions interactives i d'espais flexibles en una mateixa aula, permet introduir millor el Disseny Universal per a l'Aprenentatge, i en definitiva la personalització de l'aprenentatge (no tots els alumnes aprenen igual). No sempre calen aules molt equipades, pot ser amb meys recursos també es poden començar a crear aules semblants a les aules del futur i ja seria un bon inici, començant per exemple per col·locar diferents espais a l'aula amb distribució diferent de les taules.

"Quins elements mobilitzen aquells docents que assumeixen un rol de guia/acompanyant envers l'alumnat i les seves famílies?"

El canvi de mirada respecte el rol docent permet emprar metodologies i pràctiques més competencials, centrades en la responsabilitat i participació de l'alumnat en el seu propi procés d'ensenyament-aprenentatge. Per una banda, el rol de guia permet ajudar a l'alumnat a trobar les estratègies i/o tècniques d'aprenentatge que millor s'ajustin a les seves característiques i potencialitats i d'aquesta manera els ajuda a prendre decisions sobre el seu aprenentatge (què puc fer per millorar?), així com anar-los ajudant a descobrir-se i conèixer què els motiva. Per altra banda, permet personalitzar l'aprenentatge i que tothom pugui participar activament i prendre partit.